Diari Oficial de la Generalitat Valenciana


Sumari del DOGV 3255, del 02-06-1998 (1998/3861)

Informació pública de l'aprovació de les bases i convocatòria del Programa d'Actuació Urbanística, per gestió indirecta, del Sector 1 de la Closa, del Pla General d'Ordenació Urbana, en la fase d'urbanització.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3255

Data del DOGV
:   02-06-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/3861


Organisme emissor
:   Ajuntament de la Pobla Llarga

Tipus de document
:   Anunci

Informació pública de l'aprovació de les bases i convocatòria del Programa d'Actuació Urbanística, per gestió indirecta, del Sector 1 de la Closa, del Pla General d'Ordenació Urbana, en la fase d'urbanització. [1998/M3861]
  
Mitjançant aquest edicte s'anuncia que el Ple de l'Ajuntament, en sessió extraordinària del dia 16 d'abril d'enguany, va aprovar les bases i convocatòria del Programa d'Actuació Urbanística, per gestió indirecta, del Sector 1 de la Closa, del Pla General d'Ordenació Urbana, en la fase d'urbanització.
  
De conformitat amb el que estableixen els articles 46 i concordants de la Llei 6/1994, de 15 de novembre, Reguladora de l'Activitat Urbanística, durant 25 dies, comptats des de l'última publicació de l'edicte en el Diari Oficial de la Generalitat Valenciana, es podran presentar proposicions juridicoeconòmiques, per a la fase d'urbanització, de l'esmentat Sector 1.
  
Cèdula d'urbanització. Per resolució del director general d'Urbanisme i Ordenació Territorial de la Conselleria d'Obres Públiques, Urbanisme i Transports, en data 15 d'abril de 1998, s'ha expedit cèdula d'urbanització de UE-1 del Sector 1 en expedient 980362.
  
Projecte d'urbanització integral. El projecte redactat per l'arquitecte municipal va ser aprovat pel Ple de l'Ajuntament el dia 13 de març de 1998, i l'aprovació es va publicar en el Butlletí Oficial de la Província número 87, de 14 d'abril de 1998; aquest projecte i el de seguretat i salut, redactat per l'aparellador municipal, formen part integrant del projecte d'urbanització integral.
  
Conveni urbanístic. El conveni urbanístic se subscriurà per l'ens urbanitzador adjudicatari de la fase d'urbanització i aquest Ajuntament. En el dit conveni es farà constar:
  
- Compromisos i terminis que assumisquen l'administració i l'urbanitzador, amb l'expressa indicació que s'haurà de presentar un aval pel 7% del cost del projecte d'urbanització, que és de 946.701.679 pessetes.
  
- Garanties que l'ens urbanitzador presta per a assegurar-lo: s'assenyalen les quantitats de demora en l'execució, que estipula l'article 96 de la Llei de Contractes de les Administracions Públiques, que per a obres de 100 a 200 milions es fixen en 25.000 pessetes diàries.
  
- Quan les penalitzacions per demora arriben al 20% de l'import del contracte, l'òrgan de contractació estarà facultat per a procedir a la resolució d'aquest o acordar la continuïtat de la seua execució, amb imposició de noves penalitzacions.
  
- Com que l'Ajuntament ha desenvolupat per gestió directa la reparcel·lació forçosa i aporta el projecte integral d'urbanització, en el conveni urbanístic s'inclourà:
  
a) Les certificacions d'obra es repartiran segons les quotes d'urbanització aprovades en el projecte de reparcel·lació, havent de ser prèviament aprovades per l'Ajuntament.
  
b) El pagament de les quotes urbanístiques per part de l'Ajuntament serà amb solars de la seua propietat, amb la fixació del preu just.
  
c) Que el 0'2 a càrrec de l'Ajuntament de la Pobla Llarga es pagarà amb solars dels sectors 2 i 3 o amb quotes urbanístiques.
  
d) Quant a la classificació del contractista i del contracte, no s'exigeix una determinada classificació empresarial o del contracte.
  
- Les certificacions d'obra seran supervisades per l'arquitecte i aparellador municipals i amb l'informe previ de la Comissió de Serveis Públics, seran aprovades per l'òrgan competent de l'Ajuntament.
  
- Si l'urbanitzador volguera cobrar alguna certificació a la bestreta, prèviament haurà d'avalar-la.
  
- En el conveni urbanístic s'inclouran les millores de l'urbanitzador, els terminis d'execució i els terminis de garantia, que són els que marca la Llei de Contractes de les Administracions Públiques.
  
- L'Ajuntament aportarà el plec de condicions administratives.
  
- El plec de condicions tècnicofacultatives serà el del projecte d'urbanització.
  
- L'ens urbanitzador aportarà la corresponent proposició economicofinancera.
  
- En tot allò no disposat en el programa i en el conveni urbanístic, ni en el plec de condicions administratives i tècnicofacultatives, s'estarà al que estableix la Llei 13/1995, de 18 de maig, de Contractes de les Administracions Públiques.